Document ID: 32006R0928

32006R0928
L 170/14
SLUŽBENI LIST EUROPSKE UNIJE
22.06.2006.
UREDBA KOMISIJE (EZ) br. 928/2006
od 22. lipnja 2006.
o izmjeni Uredbe Vijeća (EZ) br. 32/2000 u vezi s određenim novim carinskim kvotama Zajednice određenih GATT-om
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 32/2000 od 17. prosinca 1999. o otvaranju i upravljanju carinskim kvotama Zajednice određenih GATT-om i određenim carinskim kvotama Zajednice, i o utvrđivanju detaljnih pravila za usklađivanje kvota i o stavljanju izvan snage Uredbe Vijeća (EZ) br. 1808/95 (1), a posebno njezin članak 9. stavak 1. točku (b),
budući da:
(1)
Odlukom 2006/333/EZ (2), Vijeće je odobrilo Sporazum u obliku razmjene pisama između Europske zajednice i Sjedinjenih Američkih Država u skladu s člankom XXIV:6. i člankom XXVIII. Općeg sporazuma o carinama i trgovini (GATT) 1994. u vezi s izmjenom povlastica u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom njihovog pristupanja Europskoj uniji.
(2)
Sporazumom u obliku razmjene pisama između Europske zajednice i Sjedinjenih Američkih Država utvrđuju se nove godišnje carinske kvote za određenu robu.
(3)
Uredba (EZ) br. 32/2000 otvorila je i predvidjela upravljanje carinskim kvotama Zajednice, određenih GATT-om i namijenjena je da se koristi slijedeći kronološki red datuma prihvaćanja carinskih deklaracija.
(4)
Kako bi se provele određene nove godišnje carinske kvote predviđene Sporazumom u obliku razmjene pisama, potrebno je izmijeniti Uredbu (EZ) br. 32/2000.
(5)
Uredba Vijeća (EZ) br. 711/2006 od 20. ožujka 2006., vezana za provedbu Sporazuma u obliku razmjene pisama između Europske zajednice i Sjedinjenih Američkih Država u skladu s člankom XXIV:6. i člankom XXVIII. Općeg sporazuma o carinama i trgovini (GATT) 1994. u vezi s izmjenom povlastica u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom njihovog pristupanja Europskoj uniji, izmjenjujući i dopunjujući Prilog I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (3) predviđa primjenu novih carinskih kvota šest tjedana od dana objave u Službenom listu Europske unije, stoga bi se ova provedbena Uredba Komisije trebala primijeniti od istog dana.
(6)
Mjere predviđene ovom Uredbom su u skladu s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog I. Uredbi (EZ) br. 32/2000 izmjenjuje se kako je utvrđeno u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se počevši od 22. lipnja 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. lipnja 2006.

Labels: 3
17